Publication: Magyar Közlöny
Issue: MK-1999-107 (Year: 1999, Number: 107)
Era: 1990-2004
Section: a 61/1999. (XII. 1.) EüM rendelethez
Paragraph Index: 267

2. A besorolt tényezők listája az említett tényezők egészséges munkavállalóra gyakorolt hatásán alapul. Nincsenek külön figyelembe véve az olyan személyekre gyakorolt sajátos hatások, akiknek érzékenységét egy vagy több egyéb ok befolyásolhatja, mint pl. előzetes betegség, gyógyszer alkalmazása, veszélyeztetett immunitás, terhesség vagy szoptatás. Az ilyen munkavállalók többletkockázatát a jogszabály által előírt kockázat értékelés részeként kell tekintetbe venni. Egyes ipari eljárások, egyes laboratóriumi munkák vagy olyan állatokkal végzett munkák esetében, amelyek során ténylegesen vagy potenciálisan fennáll a 3. vagy 4. csoportba tartozó biológiai tényezők expozíciójának a veszélye, minden technikai óvintézkedésnek meg kell felelnie a rendeletben előírtaknak.

Source: https://magyarkozlony.hu/hivatalos-lapok/d138919e8a5c03edf6efa4ff78c3046813b1ad08/dokumentumok/6d25b70fdb30b69fba6767b1aa29754f0db86a66/letoltes